Wing Chun

Wing Chun er hovedbetegnelsen for en Kinesisk kampkunst. Wing Chun adskiller sig fra andre stilarter ved at være blød og tilpasningsdygtig.

Historie 
Der er mange historier om hvordan Wing Chun blev udviklet. Den nok mest populære, er historien som Ip Man fortalte den:

Beskrivelse 
Wing Chun er en blød stil, selvom beskueren måske kan have et andet indtryk heraf. Kendetegnene af teknikkerne hentes i tilbagelænethed, og et afslappet sind. En af de vigtigste elementer er sensibilitet, som "læser" modstanderens bevægelser og udøverens bevægelse vil forme sig efter modstanderens intention.

Former 

En form i Wing Chun kan sammenlignes i karakter med en kata i fx Karate. Der er tre grundformer; Siu Nim Tau, Chum Kiu og Biu Tze. Dertil kommer "wooden dummy" formen, og en form for sommerfugle knive og en for lang-staven.

Siu nim tau er den grundlæggende form, som giver begynder mulighed for at opbygge de grundlæggende koncepter for Wing Chun, både i teori og praksis. I nogle kredse af Wing Chun udøvere siges det at lyden af Siu nim tau er stilhed.

Chum kiu kan siges at være en fortsættelse af Siu nim tau. Mange af de grundlæggende koncepter i Siu nim tau bruges i denne form, som også introducere flere teknikker og bevægelser.

Biu Tze er den sidste af de grundlæggende former. Biu tze er koncentreret på ekstrem kort- og langdistance teknikker. Denne form har også kontra angreb og nye kombinationer.

Samlet udgør disse tre former den traditionelle Wing Chun. 

Muk Yan Jong formen udøves på en 'træ dukke' og hjælper med sensitivitet flydende overgang mellem teknikkerne og træner styrken i armene.

Lang stavs formen udføres med en stav der er mellem 240 og 400 centimeter lang, og er meget vanskelig at mestre. 
 
Sommerfugle knivs -formen(Bat Cham Dao) er den sidste form i Wing Chun systemet og udføres med to store knive.

Tradition 
Wing Chun stilen er af Yip Man dedikeret til Kina og Kinas folk og kultur. I hans "Regler om opførsel" udtrykkes dette specifikt. Der kan findes en del Kinesiske kulturelle koncepter i Wing Chun lige fra påklædning til hvordan de studerende henvender sig til hinanden. 

Træningssalen er oftest udstyret med et billede af Yip Man og et billede af den pågældende stils grundlægger. 
Uniformen kan variere fra skole til skole. For eksempel har Wing Tsun stilen flere typer uniformer. Den traditionelle påklædning er en hvid t-shirt or sorte bukser. Dog vil højere graduerede have en grå eller sort top. En Dai-sifu eller stormestre ses ofte i en ensfarvet rød top. En mere traditionel kinesisk påklædning kan findes i andre stilarter. 
En "Familie terminologi" bruges om deltagerne i en stil eller skole, som følger:

Graduerings system 
Før og under Yip Man fandtes der ikke gradueringer. Det siges at Leung Ting, var den første af Yip Mans elever til at introducere et graduering system.
Der er fire graduerings niveauer, som hver er delt op i et antal grader.

12 elev grader(kun udenfor Hongkong, hvor der kun er 4 grader). 4 tekniker grader. 4 mester grader og 3 stormester grader.

 Gennem elevgraderne lærer eleven de to første former Siu Nim Tau og Cham-Kiu og hvordan disse bruges is Chi-Sao og Lat-Sao
 En tekniker har lært at bruge sine lærte teknikker i decideret kamp. Ved anden tekniker grad kan man uddannes som kvalificeret underviser(Sifu).
 Expert-niveauet er mestre af Wing Chun på alle tidligere niveauer og har en betydelig effektivitet i deres udøvelse af deres teknikker, hurtighed og reaktioner. Disse har også indgående kendskab til Wing Chun teori og tilmed god kendskab til andre silarter for bedre at forstå og mestre deres egen stil.
 Stormestrene har indgående filosofisk indsigt i Wing Chun teorierne. En person i dette niveau er et eksempel på at Wing Chun er mere en filosofisk bevægelse end en teknisk bevægelse.

Den sidste stormester grad, er et udtryk for absolut perfektion, hvilket aldrig kan opnås med en så uperfekt fysisk krop. Graden gives kun til afdøde stormestre, som har vist exceptionelle resultater mens de var i live.
´

Familietræ 

Ip Man's elever er: 
Leung Sheung(梁相), Yip Po-ching (葉步青), Lok Yiu (駱耀), Chu Shong-tin (徐尚田), Lo Man-kam, Jiu Wan, Wong Sheung-leung (黃淳樑), Ho Kam-ming, Wong Chock, Wong Long, Wang Kiu (王喬), William Cheung[?], Hawking Cheung, Moy Yat, Bruce Lee, Leung Ting (梁挺)

Udbredelse 
Wing Chun har spredt sig til over 64 lande. Det er verdens mest populære Kung Fu stilart. Den mest udbredte skole er Leung Tings Wing Tsun, som specielt er dominerende i Europa og mellemøsten.

Terminologi

Former

Teknik positioner

Sundhed og velvære 
Der er et sekundært fokus på sundhed og velvære. Specielt stormester Ip Chun (Ip Man's søn) har gentagent talt om de positive virkninger Wing Chun har på helbredet. Stormester Kernspecht tænker også i disse baner og har tilføjet Qigong til EWTO.

Film 
Tre film er blevet lavet som udelukkende handler om Wing Chun.

Wing Chun (1998), en dramatiseret historie om Ng Mui og Yim Wing Chun.
Ip Man (2008), Ip Man 2 (2010) & Ip Man 3 (2015), en dramatiseret historie over Yip Mans liv.

Kilder 
Opslagsværk http://www.darwintsun.com

Kinesisk kampsport